
Materiale despre Sfântul cuvios loan Iacob de la Neamţ (Hozevitul): 


https://findependent.academia.edu/emystea/Sf-cuv-loan-lacob-Hozevitul 


https://archive.org/details/ Osteaemy?query=loan+lacob+ 


https://www.slideshare.net/steaemy 1/search_my_uploads?type=&new=&g=loan+lacob+ 


5% 2 aie 
Învățăturile duhovniceşti ale Sfântului loan Iacob Hozevitul - “Sâmburaşi duhov- 
niceşti”semănaţi cu lacrimi pentru noi (5 august): 


https://Awww.academia.edu/122592436/% C3 9% 8Env % C49% 83% C5% A3 9% C4% 83turile_duhovnice 
%C5%9Fti ale Sf%C3% A?2ntului loan Iacob Hozevitul S% C3% A2mbura % C59%9Fi duhovnic 
e% C5%9Fti_sem %C4% 83na % C5% A3i_cu_lacrimi_pentru_noi_5_august 


https://archive.org/details/samburasi-duhovnicesti 


https://www.slideshare.net/slideshow/invataturile-duhovnicesti-ale-sfantului-ioan-iacob-hozevitul- 
samburasi-duhovnicesti-semanati-cu-lacrimi-pentru-noi-5-august/270772356 

Pentru că am de scris despre un lucru mai greu de înţeles, m-am gândit să vă amin- 
tesc o întâmplare, care poate să ne lămurească mai bine cuvântul nostru. În preajma 
unui târg de vite (sau iarmaroc) se afla un magazin mare de sticlărie. Între alte lu- 
cruri scumpe de sticlă, erau şi diferite soiuri de oglinzi mari de perete. 


Intr-o bună zi, când venea lume multă la iarmaroc, erau întinse la arătare în vitrina 
magaziei cele mai frumoase obiecte de sticlă, între care se afla şi o oglindă mare cu 
ramă. 


Toţi târgoveţii cari treceau pe alături de magazie îşi vedeau chipul în oglindă. Unii 
dintre ei se opreau anume ca să-şi potrivească pălăriile în faţa oglinzii. 


Din întâmplare, a trecut pe alături şi un negustor de vite, care ducea de funie un ţap 
Voinic şi nişte capre la iarmaroc. 


În faţa oglinzii ţapul n-a rămas nepăsător. El vede mişcarea în oglindă. Şi anume 
vede un ţap voinic ca şi el, care vine împotriva lui. Se încoardă, flutură din cap, dar 
nici potrivnicul din oglindă nu stă degeaba. Negustorul care-l ţine de funie nu ia în 
seamă la oglindă (căci are şi nişte capre slobode lângă el). 


Țapul vede că nu-i lucru de glumă cu inamicul lui din oglindă. Şi pentru că este 
deprins cu lupta şi ca să nu apuce acela înainte, se repede una şi bună asupra lui ... 


În câteva clipe s-a terminat lupta cu ţapul cel obraznic din oglindă. Geamul cel 
mare (adică vitrina magaziei) împreună cu oglinda şi cu alte lucruri scumpe de 
alături au fost răpuse fără multă izbândă. 


Preţul vânzării ţapului n-a fost de ajuns pentru despăgubirea stricăciunii care s-a 
făcut. A trebuit să plătească şi ceva pe deasupra ca să termine buclucul. Până una- 
alta, s-a făcut puţină discuţie între oamenii cari erau de faţă la magazie. Unii ziceau 
că stăpânul ţapului este de vină, pentru că nu l-a ţinut bine de funie, alții ziceau că 
vina este a sticlarului, pentru că a deschis magazin prea lângă drum, iar cei mai 
aprigi puneau vină pe oglindă căci (ziceau ei), dacă nu era ea, care să zădărească 
țapul, nu s-ar fi întâmplat nimica. Dar mai erau şi unii cari ţineau apărarea oglinzii, 
zicând: “Pe drum câtă lume nu trece? Însă nimenea nu-şi pune mintea cu 
geamurile. Pentru un ţap nărăvaş înseamnă că nu mai trebuie să facă oamenii 
oglinzi?” În sfârşit fiecare avea părerea lui. Dar unul mai socotit la minte, care a 
mai avut de furcă cu ţapul cel bătăuş, a tâlcuit la toți că nimeni nu este de vină, 
decât năravul ţapului, “căci de multe ori era să mă străpungă şi pe mine (zicea el), 
măcar că nu sunt de sticlă ca şi oglinda”. 


Acum, fraților, să ne oprim puţin (până se mai odihneşte ţapul) şi să venim la vorba 
noastră. Căci eu voiam să vă spun despre altă oglindă, dar am adus vorba mai 
departe ca să mă înţelegeți mai bine. 


Cuvintele din Sfânta Evanghelie, apoi învăţăturile Sfinţilor Părinţi şi orice sfătuire 
duhovnicească, alcătuiesc împreună un fel de oglindă pentru sufletul nostru. 
Aceasta este oglinda care ne interesează pe noi. 


În cuvintele cele duhovniceşti (cari au mărturii din Sfânta Scriptură) fiecare dintre 
noi poate să-şi vadă chipul cel dinăuntru ca în oglindă. Unul îşi poate vedea 
patimile cele ascunse, altul îşi cunoaşte virtuțile, unul îşi vede chipul blândeții şi al 
smereniei, altul îşi vede învârtoşarea inimii şi mândria. Unul îşi cunoaşte colţişorii 
clevetirii şi ai zavistiei, altul îşi vede corniţele mândriei şi ale mâniei. Unul îşi vede 
florile bunătăţii, iar altul îşi cunoaşte spinii răutăţii. 


În scurt putem zice că din cuvintele Scripturii putem să ne cunoaştem cine 
suntem şi încotro mergem. Căci Scriptura oglindeşte toate tainele vieţii omeneşti, 
de la facerea lumii şi până la sfârşitul veacului. 


Pentru aceasta şi Fericitul Augustin adunând într-una din cărţile sale cele mai alese 
cuvinte din Sfânta Scriptură, le dă numele de Oglindă. În multe rânduri am căutat 
să adun şi eu unele cuvinte mai de folos din Sfintele Scripturi, alcătuind din ele un 
fel de oglinzi duhovniceşti. 


In asemenea oglinzi poate să-şi vadă fiecare năravurile şi lipsurile duhovniceşti, 
precum şi mijloacele de îndreptare. Insă vă mărturisesc că eu sunt cel dintâi care 
îmi văd sluţenia chipului dinăuntru. 


Desigur că în faţa acestor oglinzi duhovniceşti nu poate să rămână cineva nepă- 
sător. Unii se ruşinează şi caută să-şi mai ascundă ori să-şi îndrepte lipsurile (cum 
îşi potrivesc unii hainele în faţa oglinzii). Dar cei cari sunt mai aprigi şi mai nără- 
vaşi când ajung în faţa oglinzii duhovniceşti (din foile mele) se încordează mai rău 
şi flutură din cap (ca şi ţapul). Însă pe cât mai mult se sălbăticesc şi răpştesc, cu 
atât şi oglinda îi arată mai urâţi şi cuvintele îi mustră mai rău. lar care încearcă să 
lovească (adică să se împotrivească) aceştia se înţeapă ca şi în bolduri, căci 
cuvintele Scripturii sunt bolduri pentru cei nărăvaşi care pornesc cu mânie (ca şi 
ţapul asupra oglinzii). 


Acestora li se potrivesc cuvintele Domnului pe care le-a rostit către prigonitorul 
Pavel, aproape de Damasc: “Greu îţi este ţie (Saule) a lovi în bolduri”. Deci şi eu 
îndrăznesc a zice către cei care se mânie şi caută să strice Oglinzile (adică să 
distrugă foile): Greu vă este să loviți în cuvintele cele duhovniceşti. Căci nu sunt 
de la mine, ci din Sfânta Scriptură. În sfârşit puteţi să-l ocărâţi pe cel care scrie, 
puteţi să-i scoateţi toate ponoasele, dar să luaţi seama cum vă arată oglinda şi dacă 
cumva observați că se văd colţişori, cornițe ori semne roşii să ştiţi că nu este 
vinovată oglinda, nici negustorul. 


Ascultaţi glasul acestor oglinzi, căci este glasul cel mântuitor al Sfintei Scripturi, 
care ne îndeamnă pe toţi la pocăință, căci “zilele sunt rele şi iarna este grea” (cum 
zice Sfântul apostol Pavel). 


(din Sfântul loan lacob (Hozevitul) - Din Ierihon către Sion) 


